CELEX: 32015R1982
Language: hr
Date: 2015-11-04 00:00:00
Title: Provedbena uredba Komisije (EU) 2015/1982 оd 4. studenoga 2015. o odobrenju heksaflumurona kao postojeće aktivne tvari za uporabu u biocidnim proizvodima za vrstu proizvoda 18 (Tekst značajan za EGP)

5.11.2015   
            
            
               HR
            
            
               Službeni list Europske unije
            
            
               L 289/13
            
         PROVEDBENA UREDBA KOMISIJE (EU) 2015/1982
   оd 4. studenoga 2015.
   o odobrenju heksaflumurona kao postojeće aktivne tvari za uporabu u biocidnim proizvodima za vrstu proizvoda 18
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:
   
               (1)
            
            
               Delegiranom uredbom Komisije (EU) br. 1062/2014 (2) utvrđuje se popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Na tom popisu nalazi se i heksaflumuron.
            
         
               (2)
            
            
               Heksaflumuron je ocijenjen u skladu s člankom 16. stavkom 2. Direktive 98/8/EZ Europskog parlamenta i Vijeća (3) za uporabu u vrsti proizvoda 18 (insekticidi, akaricidi i proizvodi za suzbijanje drugih člankonožaca), kako je utvrđeno u Prilogu V. toj Direktivi, što odgovara vrsti proizvoda 18, kako je utvrđeno u Prilogu V. Uredbi (EU) br. 528/2012.
            
         
               (3)
            
            
               Portugal je određen kao nadležno ocjenjivačko tijelo te je 11. srpnja 2011. u skladu s člankom 14. stavcima 4. i 6. Uredbe Komisije (EZ) br. 1451/2007 (4) Komisiji podnio izvješće o ocjeni, zajedno sa svojim preporukama.
            
         
               (4)
            
            
               U skladu s člankom 7. stavkom 1. točkom (b) Delegirane uredbe (EU) br. 1062/2014 Odbor za biocidne proizvode 3. prosinca 2014. sastavio je mišljenje Europske agencije za kemikalije, uzimajući u obzir zaključke nadležnog ocjenjivačkog tijela.
            
         
               (5)
            
            
               U skladu s tim mišljenjem može se očekivati da će biocidni proizvodi koji se upotrebljavaju u vrsti proizvoda 18 i koji sadržavaju heksaflumuron ispuniti zahtjeve utvrđene u članku 5. Direktive 98/8/EZ, uz uvjet da se zadovolje određeni uvjeti koji se odnose na njegovu uporabu.
            
         
               (6)
            
            
               Stoga je primjereno odobriti heksaflumuron za uporabu u biocidnim proizvodima za vrstu proizvoda 18 podložno sukladnosti s određenim specifikacijama i uvjetima.
            
         
               (7)
            
            
               U mišljenju je zaključeno da je heksaflumuron zbog svojih značajki vrlo postojan (vP), vrlo bioakumulativan (vB) i otrovan (T) u skladu s kriterijima utvrđenima u Prilogu XIII. Uredbi (EZ) br. 1907/2006 Europskog parlamenta i Vijeća (5).
            
         
               (8)
            
            
               Budući da bi, u skladu s člankom 90. stavkom 2. Uredbe (EU) br. 528/2012, tvari čije su ocjenjivanje države članice dovršile do 1. rujna 2013. trebalo odobriti u skladu s Direktivom 98/8/EZ, odobrenje bi trebalo vrijediti pet godina u skladu s praksom utvrđenom tom Direktivom.
            
         
               (9)
            
            
               No za potrebe članka 23. Uredbe (EU) br. 528/2012 heksaflumuron ispunjava uvjete iz članka 10. stavka 1. točaka (a) i (d) te Uredbe i zbog toga bi ga trebalo smatrati potencijalnom tvari za zamjenu.
            
         
               (10)
            
            
               Nadalje, u skladu s točkom 10. Priloga VI. Uredbi (EU) br. 528/2012., nadležna tijela također bi trebala ocijeniti jesu li zadovoljeni uvjeti iz članka 5. stavka 2. kako bi odlučila može li biocidni proizvod koji sadržava heksaflumuron biti odobren ili ne.
            
         
               (11)
            
            
               Budući da je heksaflumuron u skladu s kriterijima utvrđenima u Prilogu XIII. Uredbi (EZ) br. 1907/2006 vrlo postojan (vP), vrlo bioakumulativan (vB) i otrovan (T), proizvode koji su tretirani heksaflumuronom ili koji ga sadržavaju trebalo bi pri njihovu stavljanju u promet propisno označiti.
            
         
               (12)
            
            
               Prije odobrenja aktivne tvari potrebno je zainteresiranim stranama omogućiti primjereno razdoblje za poduzimanje pripremnih mjera potrebnih za ispunjenje novih zahtjeva.
            
         
               (13)
            
            
               Mjere predviđene ovom Uredbom u skladu su s mišljenjem Stalnog odbora za biocidne proizvode,
            
         DONIJELA JE OVU UREDBU:
   Članak 1.
   Heksaflumuron se odobrava kao aktivna tvar za uporabu u biocidnim proizvodima za vrstu proizvoda 18, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. studenoga 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 167, 27.6.2012., str. 1.
   
   
      (2)  Delegirana uredba Komisije (EU) br. 1062/2014 od 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).
   
      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
   
      (4)  Uredba Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (SL L 325, 11.12.2007., str. 3.).
   
      (5)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).
   
      PRILOG
      
                  Uobičajeni naziv
               
               
                  Kemijski naziv prema IUPAC-u
                  Identifikacijski brojevi
               
               
                  Minimalni stupanj čistoće aktivne tvari (1)
                  
               
               
                  Datum odobrenja
               
               
                  Datum isteka odobrenja
               
               
                  Vrsta proizvoda
               
               
                  Posebni uvjeti
               
            
                  Heksaflumuron
               
               
                  Kemijski naziv prema IUPAC-u:
                  1-(3,5-dikloro-4-(1,1,2,2-tetrafluoroetoksi)fenil)-3-(2,6-difluorobenzoil)urea
                  EZ br.: 401-400-1
                  CAS br.: 86479-06-3
               
               
                  984 g/kg
               
               
                  1. travnja 2017.
               
               
                  31. ožujka 2022.
               
               
                  18
               
               
                  Heksaflumuron se smatra potencijalnom tvari za zamjenu u skladu s člankom 10. stavkom 1. točkama (a) i (d) Uredbe (EU) br. 528/2012.
                  Pri ocjeni proizvoda posebna se pozornost treba posvetiti izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije. Nadalje, u skladu s točkom 10. Priloga VI. Uredbi (EU) br. 528/2012, ocjena proizvoda uključuje ocjenu ispunjenosti uvjeta iz članka 5. stavka 2. Uredbe (EU).br. 528/2012.
                  Odobrenja za biocidne proizvode podliježu sljedećim uvjetima:
                  
                              1.
                           
                           
                              proizvodi se odobravaju za uporabu u državama članicama samo ako je ispunjen najmanje jedan od uvjeta iz članka 5. stavka 2. Uredbe (EU) br. 528/2012.
                           
                        
                              2.
                           
                           
                              za profesionalne korisnike trebaju se utvrditi sigurni radni postupci i odgovarajuće organizacijske mjere. Ako se izloženost ne može na drugi način smanjiti na prihvatljivu razinu, proizvodi se moraju upotrebljavati uz odgovarajuću osobnu zaštitnu opremu.
                           
                        
                              3.
                           
                           
                              s obzirom na to da se heksaflumuron smatra vrlo postojanim, vrlo bioakumulatnivnim i otrovnim, izloženost neciljnih životinja i okoliša potrebno je svesti na minimalnu razinu razmatranjem i primjenom svih odgovarajućih mjera za smanjenje rizika. Među njima se nalazi i ograničenje na isključivo profesionalnu uporabu i obveza uporabe zatvorenih mamaca.
                           
                        Stavljanje u promet tretiranih proizvoda podliježe sljedećem uvjetu:
                  Osoba nadležna za stavljanje u promet proizvoda koji je tretiran s heksaflumuronom ili koji ga sadržava dužna je osigurati da su na oznaci tog tretiranog proizvoda navedene informacije navedene u članku 58. stavku 3. drugom podstavku Uredbe (EU) br. 528/2012.
               
            
         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 16. stavkom 2. Direktive 98/8/EZ. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.